شمالی کوریا نینگ شمالشرقیده گی هسته ای تست مرکزی ده ینگی تیارگرلیک لر نینگ دوام ایتیاتگن لیگی و خوددی شوو اولکه نینگ ینگی بیر هسته ای سیناو اوتکزیشی نینگ ممکن ایکن لیگی ادعا قیلیندی.
امریکا قوشمه ایالتلری و جنوبی کوریا استخبارات مسئول لری, شمالی کوریا نینگ ینگی بیر هسته ای تست اوچون تیارگرلیک اوتکزیاتگن لیگی نی انیقله گن لیک لری نی بیلدیردی.
عینی دمده بیرلشگن ملتلر تشکیلاتی متخصص لری تامانیدن خوفسیزلیک کینگشی گه تقدیم ایتیلگن راپورده, شمالی کوریا نینگ یونگبیون هسته ای ساحه سیده یورانیم باییتیش مرکزی نی کینگیتیریش گه دوام ایتیاتگن لیگی معلوم قیلیندی.
اسوشیتید پریس گه ییتیب بارگن اوشبو راپورده, شمالی کوریا نینگ جاری ییلده ایکّی کتته "هک" فعالیتی نی عملگه آشیرگن لیگی و بازار لردن "یوزلب میلیارد" دالر ارزش گه ایگه کریپتو پول اوغیرله گن لیگی, بیرلشگن ملتلر تشکیلاتی قانون لری نی ایاق آستی قیلیب بعضی شرکت لر آرقه لی ناقانونی روشده پطرول وارداتی و کومیر صادراتی قیلگن لیگی بیلدیریلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
